Acupressure practitioner in Kings Lynn, PE30-PE34 - Therapy Directory
Acupressure practitioner in Kings Lynn, PE30-PE34
Diss, Norfolk, IP22 4GG • Within 38 miles of Kings Lynn Man tronk toe ná hy met kragmeters op plase peuter | Maroela Media
Gerhard Ferreira is vandeesweek in ŉ Vrystaatse hof tot tronkstraf gevonnis nadat hy skuldig bevind is dat hy met Eskom-meters op plase gepeuter het om krag te bespaar.
Stefanie Jansen van Rensburg, woordvoerder van Eskom in die Vrystaat, het gesê Ferreira is op 26 Mei verlede jaar in hegtenis geneem.
“Die beskuldigde het dienste aangebied om kragmeters op plase in die Bothaville- en Viljoenskroon-omgewing teen ŉ koste te kalibreer en sodoende krag te spaar vir die plaaseienaars. Eskom het ŉ wenk ontvang en die Valke genader om ondersoek in te stel.
“Die Valke het tydens hul ondersoek Ferreira op heterdaad betrap waar hy aan ŉ kragmeter gepeuter het en hom in hegtenis geneem,” het Jansen van Rensburg gesê.
Ferreira het daarna in die Kroonstad-streekhof verskyn. Hy het Dinsdag skuldig gepleit op 14 aanklagte van bedrog en tien van opsetlike saakbeskadiging.
Hy is tot 12 jaar tronkstraf gevonnis wat vir vyf jaar opgeskort is op die voorwaarde dat hy Eskom R921 830 terugbetaal weens die verlies wat die maatskappy gelei het. Hy moet die geld teen 31 Desember 2020 terugbetaal.
Die mense wat Ferreira vir sy onwettige dienste betaal het, moet in totaal R229 000 aan Eskom terugbetaal.
Beweerde bedrog en elektrisiteitdiefstal kan by Eskom se tolvrye nommer, 0800 11 2722, aangemeld word. ŉ SMS kan ook teen ŉ koste van R1 ŉ na 32211 gestuur word.
Eskom misdaad Vrystaat
Wat van die diefstal van elektrisiteit in woonbuurte? Ons regstelsel het dubbele standaarde.
Dit gaan by ons kusdorp se informele woongebied ook so. 1 kant van die pad betaal die inwoners (wat swaar trek) getrou hul krag rekenings en aan die anderkant hang die drade van die onwettige verbindings van die kragpale per stofpad na die huise. En ons mislukte-paliteit is bewus van die diefstal, maar daar word niks aan gedoen. Beslis dubbel standaarde.
Vra ek mos nou ook daai ding Eben…hulle lyk in die lokasies soos spinnekopweb
Gaan kyk maar by Prinses nedersetting in Roodepoort. Daar is ook onwettige drade wat hang oor die pad na die plakkerskamp toe. Gaan kyk daar is DSTv skottels ook daar. Ek stem saam Eben en Pieter, dubbele standaarde beslis.
Uit en uit RASSISME!
JANEE maar die KABELDIEF het ‘n huis by die ANC gekry plus ‘n salaris elke maand EN hy het gesorg dat TWEE wIT MANS in die tronk vandag sit vir 14 en 16 jaar en hy is NOOIT vervolg vir KABELDIEFSTAL NIE . te lekker hierdie nuwe SA waarin ons nou woon en waarna julle almal uitgesien het …. HET HLAUDI al sy geld terugbetaal of is dit net die WITTES wat die geld moet terugbetaal?
Dubbel standaarde. Lekker om hom onderstebo aan die paal op te hang terwyl daar ‘n swetterjoel onwettige kragverbruikers daar buite is.
Jaar na jaar word miljoene afgeskryf weens wanbetaling. Daar word begroot vir kabeldiefstal… Maar ja.
Dis die goeie ou R van SA die.
12 Jaar vir peuter aan kragmeter en dan 12 jaar vir moord.
Maak nie sin nie. Dink net hoe kan die doodstraf toegepas word!
hoe gaan hy die geld terug betaal as hy in die trunk sit??. Se maar net
Oor twee jaar moet die geld terug betaal word, hy sit nog ini tronk. lol
Ek weet van iemand wat laat peuter het met hul meter, maar bly nou nie meer in die huis in Tygerdal nie. Kan dit na al die jare nog rapporteer word?
Du Noon, Nyanga, Khayelitsha, Guguletu, Langa…… gaan kyk bietjie daar Eskom.
Sommige munisipaliteite betaal nie. Plakketskampe betaal nie.
Ons middelklas betaal meer en meer. Ons het 2008 oorgseskakel na gasstoof en n solar geyser.
Krag gaan nog vrek duur raak.
Hulle foon is af . Wil graag onder hul aandag bring dat ek so pas uitgevind het dat daar ‘n bekende oosterse familie landuit is wat onderduimshede gepleeg het. Dan ook dat die bestuur en andere dalk betrokke was. Dis blykbaar biljoene dermiljoene der twintig duisend en een honderde en elf en veertig honderde duisenwekkingende ….aaag los dit maar.
Nou hoe noy · 5 maande gelede
Hy moet byna n miljoen terug betaal teen 2020, wat minder as 2 jaar van nou af is maar hy gaan gaan sit vir 5 jaar?